CELEX: 62016TN0716
Language: hu
Date: 2016-10-10 00:00:00
Title: T-716/16. sz. ügy: 2016. október 10-én benyújtott kereset – Pfizer and Pfizer Santé Familiale kontra Bizottság

12.12.2016   
            
            
               HU
            
            
               Az Európai Unió Hivatalos Lapja
            
            
               C 462/29
            
         2016. október 10-én benyújtott kereset – Pfizer and Pfizer Santé Familiale kontra Bizottság
   (T-716/16. sz. ügy)
   (2016/C 462/38)
   Az eljárás nyelve: angol
   
      Felek
   
   
      Felperesek: Pfizer Ltd (Sandwich, Egyesült Királyság), Pfizer Santé Familiale (Párizs, Franciaország) (képviselők: L. Catrain González lawyer és E. Wright barrister-at-law)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg az egyes áruk Kombinált Nómenklatúra szerinti besorolásáról szóló, 2016. július 8-i 2016/1140/EU bizottsági végrehajtási rendeletet (HL 2016. L 189., 1. o.);
            
         
               —
            
            
               az Európai Bizottságot kötelezze az eljárási költségek viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek a Kombinált Nómenklatúra Európai Bizottság által történő megsértésére alapított egy jogalapra hivatkoznak, amennyiben a Bizottság az áruk besorolása tekintetében nem követte értelmezésre vonatkozó, a Kombinált Nómenklatúra I. szakaszának A. részében foglalt általános szabályokban leírt pontos sorrendet.
   
               —
            
            
               A Bizottság tévesen alkalmazta a jogot a 3. általános szabály olyan áru besorolásakor történő alkalmazása során, amely első látásra nem sorolható be a Kombinált Nómenklatúra két vagy több vámtarifaszáma alá; és
            
         
               —
            
            
               a Bizottság másodszor is tévesen alkalmazta a jogot, amikor a 3. b) általános szabályt a 3. a) általános szabály nélkül alkalmazta, amely a különösebb vámtarifaszámok alá történő besorolást részesíti előnyben.